b'\n_START_ARTICLE_\nGustav Linquist\n_START_PARAGRAPH_\nGustav Linquist (13. jaanuar 1884 Kolga vald, Harjumaa \xe2\x80\x93 19. jaanuar 1936 Tallinn) oli eesti tulundustegelane._NEWLINE_Ta l\xc3\xb5petas Tallinna Aleksandri G\xc3\xbcmnaasiumi ja seej\xc3\xa4rel 1910 Tartu \xc3\x9clikooli \xc3\xb5igusteaduskonna._NEWLINE_Gustav Linquist praktiseeris Vene riigipanga Tallinna osakonnas, t\xc3\xb6\xc3\xb6tas seej\xc3\xa4rel riigipanga Tveri osakonnas, oli Tallinna linnasekret\xc3\xa4ri abi, maavalitsuse toitlusosakonna juhataja ja iseseisvuse alul siseministeeriumi kantselei\xc3\xbclem. Kuni 1925. aastani oli ta Harju Panga direktor, kaotas seej\xc3\xa4rel oma varanduse, oli vanglas ja tegutses siis muudel \xc3\xa4rialadel._NEWLINE_Gustav Linquist oli Tallinna Meestelaulu Seltsi asutajaliige aastal 1916 ja seltsi esimees 1923\xe2\x80\x931924._NEWLINE_Ta maeti 21. jaanuaril 1936 Rahum\xc3\xa4e kalmistule.'